  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Дышетӥсьлэн нуналэз азьын, 4-тӥ коньывуонэ, Удмуртилэн тӧроезлэн резиденцияз элькунысь дышетӥсьёсты но педагогъёсты ужазы азинсконъёссы но коньдонкузьым басьтон понна вожвылъяськонын вормемзы понна пусйизы. Со сярысь улосвыл тӧролэн но кивалтэтлэн пресс-службазы ивортӥз. « Оглом элькунын дышетон удысын 31 сюрс пала адями ужа, 16 сюрсэз со пӧлысь – школаосын, 10 сюрс палаез классэн кивалтӥсьёс луо. Педагогъёсты, визьнодасьёсты, устооссэ дышетӥсьёсты котькуд ар пусйыны кулэ. Котькудӥз дышетӥсь устоез луэ. Со котькуд нунал экзамен ортче, дышетскисьёс азе уроке потыса но солы дасяськыса. Вань дышетӥсьёс но педагогъёс, кудъёсыз нуналмысь экзаменын сяна, конкурсъёсын вормонъёс басьтыны тыршо» Татьяна Чуркова, Удмуртиысь кивалтэтлэн тӧроезлэн воштӥсез Солэн верамезъя, конкурсэ пыриськыны мылкыд карисьёслэн лыдзы арысь аре йылэ. Дышетӥсьлэн но визьнодасьлэн араз Удмуртиын вожвылъяськон ужрадъёсы 59 дышетӥсьёс но 62 педагогъёс пыриськизы. 15 дышетӥсьёс федерал вожвылъяськонын вормизы но 200 сюрс манетэн коньдонкузьым басьтӥзы. 25 адями элькун конкурсын вормиз, соослы быдэн 50 сюрс манет сётӥзы. Сыӵе ик коньдонкузьым 25 педегогъёс басьтӥзы. Туспуктэм: Удмуртиысь тӧролэн но кивалтэтлэн пресс-службазы Тодэ вайытом. Удмуртиысь дышетӥсьёс калыкъёслэн эшъяськонзылы сӥзем шудонъёслэсь учкетъёссэс кылдытӥзы. Тегъёс: дышетӥсьёс данъетъёс вожвылъяськон Удмуртия  